**ORSZÁGOS KÖZFOGLALKOZTATÁSI PROGRAM TÁMOGATÁSÁNAK
ÁLTALÁNOS SZERZŐDÉSI FELTÉTELEI**

**I. A támogatás nyújtásának alapjául szolgáló jogszabályi rendelkezések különösen:**

* 1991. évi IV. törvény a foglalkoztatás elősegítéséről és a munkanélküliek ellátásáról,
* 2011. évi CVI. törvény a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról (továbbiakban: 2011. évi CVI. törvény),
* 375/2010. (XII. 31.) Korm. rendelet a közfoglalkoztatáshoz nyújtható támogatásokról (továbbiakban: 375/2010. (XII. 31.) Korm. rendelet),
* 170/2011 (VIII. 24.) Korm. rendelet a közfoglalkoztatási bér és a közfoglalkoztatási garantált bér megállapításáról (a továbbiakban: 170/2011. (VIII. 24.) Korm. rendelet),
* 2004. évi CXL. törvény a közigazgatási hatósági eljárás és szolgáltatás általános szabályairól (továbbiakban: Ket.),
* 2012. évi I. törvény a munka törvénykönyvéről (továbbiakban: Mt.),
* 1996. évi LXXV. törvény a munkaügyi ellenőrzésről,
* 2003. évi CXXV. törvény az egyenlő bánásmódról és az esélyegyenlőség előmozdításáról,
* 2007. évi CLXXXI. törvény a közpénzekből nyújtott támogatások átláthatóságáról (továbbiakban: Knyt.),
* 2010. évi LXXV. törvény az egyszerűsített foglalkoztatásról (továbbiakban: Efo.)
* 2011. évi CXCV. törvény az államháztartásról szóló (továbbiakban: Áht.)
* 2004. évi CXXIII. törvény a pályakezdő fiatalok, az ötven év feletti munkanélküliek, valamint a gyermek gondozását, illetve a családtag ápolását követően munkát keresők foglalkoztatásának elősegítéséről, továbbá az ösztöndíjas foglalkoztatásról,
* 1990. évi LXV. törvény a helyi önkormányzatokról,
* 2011. évi CLXXXIX. törvény Magyarország helyi önkormányzatairól,
* 2011. évi CLXXIX. törvény a nemzetiségek jogairól,
* 2011. évi CCVI. törvény a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról,
* 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról,
* 2013. évi V. törvény a Polgári Törvénykönyvről,
* 288/2010. (XII. 21.) Korm. rendelet a fővárosi és megyei kormányhivatalokról,
* 30/2000. (IX. 15.) GM rendelet a munkaerő-piaci szolgáltatásokról, valamint az azokhoz kapcsolódóan nyújtható támogatásokról.
* 320/2014. (XII.13.) Korm. rendelet az állami foglakoztatási szerv, a munkavédelmi és munkaügyi hatóságok kijelöléséről, valamint e szervek hatósági és más feladatainak ellátásáról,

**II. A Kedvezményezett kötelezettségei**

**A Kedvezményezett vállalja, hogy**

1. a Támogató által finanszírozott közfoglalkoztatottak alkalmazásával összefüggésben a támogatott költségnemekre más központi költségvetési támogatást, illetve kedvezményt nem vesz igénybe;
2. a képzésbe nem von be olyan személyt, aki párhuzamosan más hazai vagy uniós forrásból képzési forrásból képzési támogatásban részesül, illetve korábban támogatott szakmai képzésben vett részt;
3. a kiközvetített álláskeresőket hasznos, és eredményt hozó munkával foglalkoztatja, segíti munkatapasztalat szerzésüket, megfelelő munkaszervezést biztosít;
4. a foglalkoztatási kötelezettség időtartama alatt olyan, a foglalkoztatásra vonatkozó, naprakész személyi nyilvántartásokat vezet, amelyekből a munkaerő-forgalom (be- és kilépés), valamint a kilépések (munkaviszony, közfoglalkoztatási jogviszony megszűnésének) okai megállapíthatók, valamint nyomon követhető a napi munkavégzés – munkaidő kezdete, vége, a ledolgozott óraszám, továbbá a végzett munka megnevezése, helye, valamint a munkából való távollét jogcíme, stb. A közfoglalkoztatottak napi munkavégzésének dokumentálásához a hatósági szerződés mellékleteként szolgáló, a járási (fővárosi kerületi) hivatal által biztosított jelenléti ívek alkalmazandók.
5. a ténylegesen elvégzett feladatokról munkanaplót vezet, amelynek adattartama megegyezik az építőipari kivitelezési tevékenységről szóló 191/2009. (IX. 15.) Korm. rendelet 2. számú melléklete szerinti építési napló adattartalmával.
6. készletnyilvántartást vezet, melyből kiderül a program megvalósítását igazoló, előállított termékek mennyisége, az ahhoz felhasznált anyag és ráfordított munka mennyisége
7. a kormányhivatal, továbbá az Állami Számvevőszék, a Magyar Államkincstár, a Kormány által kijelölt belső ellenőrzési szerv, fejezetek ellenőrzési szervezetei, a Támogató ellenőrzésekor, valamint a megyei (fővárosi) kormányhivatal átfogó, különösen hatékonysági, eredményességi és célszerűségi szempontokra kiterjedő vizsgálatakor az ahhoz szükséges iratokat és adatokat haladéktalanul rendelkezésre bocsátja;
8. közfoglalkoztatásra folyósított támogatást elkülönített számlán (alszámlán) kezeli, abból kizárólag a közfoglalkoztatás kiadásait finanszírozza
9. bankszámla számának megváltoztatásáról a kormányhivatalt haladéktalanul, de legkésőbb a tudomására jutásától számított 8 napon belül tájékoztatja és az azonnali beszedési megbízásról szóló felhatalmazó nyilatkozatot becsatolja;
10. számlavezető pénzintézete(i) által záradékolt, beszedési megbízásra vonatkozó felhatalmazó nyilatkozatot a hatósági szerződés aláírásával egyidejűleg a kormányhivatalnak átadja. Az előleg folyósításának feltétele a Kedvezményezett valamennyi fizetési számlájára vonatkozó felhatalmazó nyilatkozat becsatolása.

A felhatalmazó nyilatkozat mindaddig hatályos és érvényes, ameddig annak visszavonásáról a Kedvezményezett és a kormányhivatal együttesen, cégszerűen aláírt jognyilatkozattal nem rendelkezik.

1. a támogatási összeg szerződésszerű felhasználását igazoló dokumentumokról elkülönített és naprakész nyilvántartást vezet, melyről a kérelemben meghatározott helyszínen, az ellenőrzésre feljogosított szervek megkeresésére, az ellenőrzés lefolytatásához szükséges tájékoztatást megadja;
2. amennyiben önkormányzat a kedvezményezett, a közfoglalkoztatási támogatások kezelésére elkülönített számlára (alszámlára) a számlavezető pénzintézet által záradékolt, beszedési megbízásra vonatkozó felhatalmazó nyilatkozatot nyújt be a Kincstár javára.

Kedvezményezett tudomásul veszi, hogy a támogatás addig nem folyósítható, amíg a Kincstár a felhatalmazó levelet be nem fogadja.

1. a tulajdonos (munkaadó) változást a kormányhivatalnak késedelem nélkül bejelenti;
2. a foglalkoztatási kötelezettség időtartamának lejárta után – a kormányhivatal megkeresésére – a támogatási eszköz hatékonyságának a vizsgálatához információt szolgáltat;
3. haladéktalanul, de legkésőbb a tudomásra jutástól számított nyolc napon belül bejelenti, ha a támogatást megalapozó körülményeiben változás következik be;

Bejelentési kötelezettséggel tartozik minden olyan, a kérelmében, vagy a szerződésben szereplő adatban, illetőleg egyéb körülményben bekövetkezett változás esetén, amely érdemben érinti a szerződés teljesítését (pl. ha a teljesítés meghiúsul, tartós akadályba ütközik, vagy a szerződésben foglalt ütemezéshez képest késedelmet szenved), eredeti céljának megvalósulását, illetőleg a Kedvezményezett jogállását.

1. a havi közfoglalkoztatási bér kifizetése a 170/2011. (VIII. 24.) Korm. rendeletben foglaltak szerint történik.
2. amennyiben a közfoglalkoztatáshoz képzés is társul, az ehhez szükséges nyilatkozatokat megteszi, valamint a külön szerződésben meghatározottak szerint biztosítja a közfoglalkoztatottak képzésben való részvételét;
3. a támogatásként kapott összeget a kérelemben meghatározott időszakban, az ott megfogalmazott feladatok finanszírozására használja fel, és elszámolásra kizárólag az ilyen célú felhasználásnak megfelelő számlát, vagy számviteli bizonylatot, elszámoló lapot nyújt be;
4. biztosítja annak feltételeit, hogy a Támogató, a kormányhivatal vagy az általa megbízott személy, továbbá az Állami Számvevőszék, a Magyar Államkincstár, a Kormány által kijelölt belső ellenőrzési szerv, a fejezetek ellenőrzési szervezetei a program ideje alatt, és azt követően a támogatás felhasználását a teljes támogatással történő elszámolás benyújtására rendelkezésre álló határidőtől számított 5 évig ellenőrizhesse;
5. a foglalkoztatási kötelezettség időtartamának lejárta után a kormányhivatal a támogatási eszköz hatékonyságának a vizsgálatához információt szolgáltat;
6. a közpénzek felhasználásával, a köztulajdon használatának nyilvánosságával, átláthatóbbá tételével, és ellenőrzésének bővítésével összefüggő egyes törvények rendelkezéseire tekintettel a támogatás felhasználásáról a tájékoztatást üzleti titok címén nem tagadja meg;
7. a projekt keretében megvásárolt, támogatott nagy értékű tárgyi eszközöket és immateriális javakat 5 évig, azaz ……. év ……………………… hó … napjáig a kormányhivatal, valamint a közfoglalkoztatásért felelős miniszter előzetes hozzájárulása nélkül nem idegeníti el, illetve nem terheli meg.
8. a honlapján, illetőleg a helyben szokásos módon tájékoztatást ad arról, hogy a közfoglalkoztatási program a Támogató hozzájárulásával valósult meg, valamint a Támogató által megküldött tájékoztató feliratot elhelyezi a székhelyén és a közfoglalkoztatási programban érintett telephelyeken.
9. a közfoglalkoztatási program végén záró beszámolót készít a hatósági szerződés mellékleteként szolgáló, a járási (fővárosi kerületi) hivatal által biztosított „Záró beszámoló” című dokumentum alapján, és azt legkésőbb a támogatási időtartam lejártát követő 30 napon belül a járási (fővárosi kerületi) hivatalhoz papír alapon és elektronikusan is benyújtja.
10. a közfoglalkoztatási jogviszony megszüntetését haladéktalanul, de legkésőbb a megszüntetést követő 3 napon belül köteles bejelenteni az állami foglalkoztatási szervnek. Ezzel egyidejűleg – a létszám feltöltése érdekében - új álláskeresők közvetítését, vagy a létszámcsökkenés miatt a hatósági szerződés módosítását kezdeményezi a járási (fővárosi kerületi) hivatalnál.
11. a közfoglalkoztatási jogviszony időtartama alatt megvalósuló képzésekkel kapcsolatban[[1]](#footnote-1)

aaa) a képzésben részt vevő, felnőttképzési szerződéssel rendelkező közfoglalkoztatottak részére a szerződésben meghatározott feltételek szerint a képzésben való részvételt biztosítja, illetve a képzésen történő részvétel, valamint a vizsgakötelezettség (a vizsga napja, valamint az azt megelőző 4 munkanap függetlenül attól, hogy a vizsga napján hány részvizsgát teljesít a közfoglalkoztatott) teljesítésének idejére mentesíti őket a munkavégzési kötelezettségük teljesítése alól.

aab) a közfoglalkoztatási jogviszonyra vonatkozó szerződésben

* kifejezetten elismeri a aaa) alpontban foglalt kötelezettségét.
* előírja a közfoglalkoztatott személy részére, hogy az állami foglalkoztatási szerv által felajánlott képzést köteles elfogadni, illetve ezzel kapcsolatban a felnőttképzési szerződést megkötni, valamint előírja a közfoglalkoztatott személy részére a képzésen való részvételi és vizsgakötelezettséget a felnőttképzési szerződésben rögzített feltételek szerint (a továbbiakban együtt: képzési kötelezettség).
* rögzítésre kerül azon feltétel, miszerint a felek a képzési kötelezettségének teljesítését a munkaviszonyból származó lényeges kötelezettségnek tekintik, és e kötelezettség megsértése miatt a közfoglalkoztatót felmondási jog illeti meg.

aac) a közfoglalkoztatási jogviszonyt az Mt. 78. § (1) bekezdés a) pontja szerint megszünteti abban az esetben, ha

* az állami foglalkoztatási szerv által felajánlott képzést nem fogadja el, az erre vonatkozó felnőttképzési szerződést nem köti meg,
* a közfoglalkoztatott önhibájából nem tesz eleget a képzési szerződésben rögzített kötelezettségeinek, és ennek következtében vizsgára bocsátása nem lehetséges, illetve
* az előírt vizsgakötelezettségének nem tesz eleget.

A Kedvezményezett kötelezettséget vállal továbbá arra, hogy amennyiben szervezetét jogerős végzéssel felszámolási eljárás alá vonták, a felszámolást elrendelő végzés kézhezvételétől, valamint a csődeljárás, végelszámolás vagy egyéb a megszüntetésre irányuló, a jogszabályban meghatározott eljárás megkezdésétől számított nyolc napon belül írásban a kormányhivatal tudomására hozza.

**A Kedvezményezett kijelenti, hogy**

1. amennyiben az általános forgalmi adóról szóló 2007. évi CXXVII. törvény adóalanya, és áfa visszaigénylési jogát érvényesíti, a közvetlen költségeit kizárólag nettó módon (áfa nélkül) számolja el;
2. a program megvalósítása során létrehozott, illetve megszerzett tárgyi eszköznek minősülő vagyontárgyat leltárba veszi;
3. a program megvalósításához vállalt önerő rendelkezésére áll, és azt a program megvalósítására fordítja;
4. a Knyt. 6. §-a alapján összeférhetetlenség nem áll fenn és a törvényben előírt bejelentési kötelezettségének eleget tett;
5. a tárgyévet megelőző öt évben kapott munkaerő-piaci célú támogatás(ok) összegével szerződésszerűen elszámolt, vagy határidőre el fog számolni;
6. a kérelem beadásakor tett nyilatkozatai a hatósági szerződés aláírásakor fennállnak.
7. nem tartozik az Áht. 48/B. §-ban felsorolt, támogatásból kizárt kedvezményezetti körbe.

**A Kedvezményezett tudomásul veszi, hogy**

1. a támogatást csak a munkaerőigény bejelentésére a járási hivatal által kiközvetített álláskereső, elismerést kérő, a kijelölt tartózkodási helyen élő harmadik országbeli állampolgár foglalkoztatására veheti igénybe;
2. a kiközvetített álláskeresők a munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI. 24. NM rendelet 15. § (5) bekezdése szerinti foglalkoztathatósági vizsgálatra történő beutalását – amennyiben jogszabály eltérően nem rendelkezik – a foglalkoztató kezdeményezi, bonyolítja;
3. amennyiben a közfoglalkoztatást települési önkormányzat ajánlotta fel az álláskeresőnek, úgy a foglalkoztathatósági vizsgálat térítési díját az állami foglalkoztatási szerv téríti meg a vizsgálatot végző szerv részére;
4. amennyiben a feladat összköltsége (kiadása) a szerződésben foglaltakhoz képest csökken, ezt a kormányhivatalnak haladéktalanul írásban bejelenti, és lemondó nyilatkozatot küld. A lemondó nyilatkozatra tekintettel a támogatási összeg - a szerződés módosításával – a nyilatkozatban megjelölt összeggel csökken;
5. a támogatással foglalkoztatott személy előrelátható tartós távolléte és a munkaviszony megszűnésének nem szankcionált eseteiben a kieső személy pótolható. Ebben az esetben a fennmaradó időtartamra – közvetítés, valamint a munkaszerződés leadását követően – folyósítható a támogatás;
6. köteles a közfoglalkoztatott részére fizetés nélküli szabadságot engedélyezni, ha a közfoglalkoztatott a közfoglalkoztatási jogviszony időtartama alatt közfoglalkoztatónak nem minősülő munkáltatónál a Kftv.-ben meghatározott időtartamú határozott idejű munkaviszonyt vagy egyszerűsített foglalkoztatás keretében önállóan létesít munkaviszonyt, és erről a munkaviszony kezdete előtt legalább 2 munkanappal a közfoglalkoztatójának írásban nyilatkozik. Kedvezményezett a távollét időtartamára a támogatott álláshelyre közfoglalkoztatási jogviszonyt létesíthet (pótlás). Amennyiben a távollét időtartamára újabb közfoglalkoztatási jogviszonyt nem létesít, a támogatás folyósítása az érintett jogviszony vonatkozásában szüneteltetésre kerüla részére biztosított támogatás elszámolását számviteli nyilvántartásaiban elkülönítetten kezeli;

Az elkülönített nyilvántartásnak megfeleltethetőnek kell lennie Kedvezményezett kérelmében foglalt pénzügyi tervével. A főkönyvi számlaszámokat úgy kell alábontani, hogy abból megállapítható legyen a programra történt felhasználás.

1. köteles mentesíteni a közfoglalkoztatottat a rendelkezésre állási és munkavégzési kötelezettség alól az Flt. szerinti munkaviszony – ide nem értve a közfoglalkoztatási jogviszonyt – létesítése céljából történő állásinterjún való részvételhez szükséges időtartamra, amely időre a közfoglalkoztatottat állásidőre járó díjazás illeti meg;
2. köteles a közfoglalkoztatottat a munkavégzési kötelezettség alól mentesíteni, amennyiben a járási (fővárosi kerületi) hivatal egyszerűsített foglalkoztatási jogviszonyba közvetítette ki. A távollét idején közfoglalkoztatási bérre a közfoglalkoztatott nem jogosult, a támogatás folyósítása szünetel, az érintett jogviszony vonatkozásában újabb közfoglalkoztatási jogviszony (pótlás) nem létesíthető,
3. köteles a járási hivatal közfoglalkoztatást kizáró okról, illetőleg kizárásról szóló döntésének közlését követően a kizárással érintett közfoglalkoztatott közfoglalkoztatási jogviszonyát a kizárásról szóló döntés kézhezvételét követő napon, az Mt. 78. § (1) bekezdés b) pontja szerint azonnali hatállyal megszüntetni;
4. a részére biztosított támogatás elszámolását számviteli nyilvántartásaiban elkülönítetten kezeli. Az elkülönített nyilvántartásnak megfeleltethetőnek kell lennie Kedvezményezett kérelmében foglalt pénzügyi tervével. A főkönyvi számlaszámokat úgy kell alábontani, hogy abból megállapítható legyen a programra történt felhasználás;
5. az Állami Számvevőszék és a Kormány által kijelölt belső ellenőrzési szerv az átutalt támogatás jogszerű és szerződésszerű felhasználását ellenőrizheti;
6. a program befejezésekor záró jegyzőkönyvet készít, melyben feltünteti a programban vállalt feladatok megvalósítását, vagy esetleges meghiúsulását (a műszaki ellenőr feladataival megbízott által aláírt dokumentumok alapján), a foglalkoztatás megkezdését megelőző havi átlagos statisztikai állományi létszámhoz képest bővített létszámot, valamint a jóváhagyott és megvalósult pénzügyi jogcímeket;

Az utolsó havi elszámolást a záró jegyzőkönyvvel együtt a kormányhivatalnak megküldi.

1. a támogatott program befejezése helyszíni ellenőrzéssel és a záró jegyzőkönyv záradékolásával történik, az igazolt teljesítésnek megfelelő utolsó támogatási részösszeg átutalására csak ezt követően kerül sor.

Az utolsó elszámolásnál hiánypótlásra 5 nap áll rendelkezésre.

1. Köteles elengedni a közfoglalkoztatási jogviszonyban állót, amennyiben a járási hivatal kiközvetíti az elsődleges munkaerőpiacra.
2. köteles átadni a közfoglalkoztatottaknak a közfoglalkoztatási jogviszony alatt létesíthető munkavállalás feltételeiről szóló tájékoztatót a mellékleteivel együtt.

**Kedvezményezett hozzájárul ahhoz, hogy:**

1. a támogatás folyósításával és ellenőrzésével kapcsolatos adatokat a Támogató és a kormányhivatal nyilvántartsa,
2. fenti adatait a Támogató és a kormányhivatal továbbítsa az adóhatóságok felé,
3. támogatás tényét, célját, összegét és formáját a Támogató, mint közérdekből nyilvános adatot, nyilvánosságra hozza.

**III. A kormányhivatal**

a) köteles a támogatás jogszabályi, továbbá a hatósági szerződésben részletezett támogatási feltételek teljesülése, ill. munkaadói kötelezettségek teljesítése esetén a foglalkoztatott személyek vonatkozásában a Kedvezményezettnek a hatósági szerződés szerinti támogatást megfizetni;

b) a támogatást a Kedvezményezett igénylése alapján az elszámolást követő hónap utolsó napjáig a Kedvezményezett részére átutaltatja;

c) a Kedvezményezett által megküldött elszámolást felülvizsgálja, s ennek során

– az igénylés jogszerűségét megvizsgálja, a kedvezményezettől a szükséges bizonylatokat bekéri, illetőleg a Kedvezményezettnél tételes vizsgálatot (ellenőrzés) kezdeményez;

– amennyiben a korábbi időszakokban túlfizetés történt, akkor ezzel az összeggel a fizetendő támogatási összeget csökkenti;

d) jogosult arra, hogy a hatósági szerződésben foglaltakat, valamint a foglalkoztatási kötelezettség betartását folyamatosan ellenőrizze, illetve ellenőriztesse.

**IV. A hatósági szerződés megszegésének esetei és annak következményei**

1. A kormányhivatal megszünteti a támogatás folyósítását (amennyiben a támogatás folyósítása folyamatban van) és a már felvett támogatást részben vagy egészben**,** a kötelezettségszegés időpontjától (de legkorábban a támogatás igénybevételének napjától) a visszakövetelésről rendelkező határozat meghozatalának napjáig a Ket. 132. § (2) és (3) bekezdése szerint kiszámított késedelmi pótlékkal növelt összegben visszaköveteli különösen, ha

1. a Kedvezményezett – neki felróható okból – a kitűzött határidőket elmulasztotta, a szerződés teljesítése a Kedvezményezettnek felróható okból a Szerződésben meghatározott határidőn belül nem kezdődött meg;
2. a támogatott munkakörökben a közfoglalkoztatottakat nema hatósági szerződésben meghatározott program végrehajtása érdekében foglalkoztatja;
3. a Kedvezményezett a szerződésben, illetve a kérelemben meghatározott céljától eltérően rendeltetésellenesen, vagy nem jogszerűen használja fel a támogatást;
4. a szerződésben rögzített kötelezettségek teljesítése a Kedvezményezettnek felróható okból nem vagy nem a támogatási célnak megfelelő mértékben, illetve minőségben valósult meg;
5. a Kedvezményezett a támogatással érintett közfoglalkoztatási jogviszonyt az Mt. 66. § (8) bekezdése, vagy az Mt. 79. § (1) bekezdés b) pontjában meghatározott módon megszünteti;
6. a hatósági szerződés I. 1. pontjában meghatározott támogatási időszak alatt a támogatottal azonos vagy hasonló munkakörben foglalkoztatott
	1. határozott idejű munkaviszonyban álló munkavállalók munkaviszonyát az Mt.
	66. § (8) bekezdés a), c) pontjában meghatározott felmondással szüntette meg;
	2. határozatlan időtartamú munkaviszonyban álló munkavállalók munkaviszonyát az Mt. 66. § (2) alapján működésével összefüggő okból felmondással szüntette meg;
7. megállapítást nyer, hogy a Kedvezményezett az álláskereső alkalmazását megelőző három hónapban a vele azonos vagy hasonló munkakörben foglalkoztatott
	1. határozott idejű munkaviszonyban álló munkavállalók munkaviszonyát az Mt.
	66. § (8) bekezdés a), c) pontjában meghatározott felmondással szüntette meg;
	2. határozatlan időtartamú munkaviszonyban álló munkavállalók munkaviszonyát az Mt. 66. § (2) alapján működésével összefüggő okból felmondással szüntette meg;
	3. közfoglalkoztatott közfoglalkoztatási jogviszonyát az Mt. 66. § (8) bekezdése alapján, valamint az Mt. 79. § (1) bekezdés b) pontjában meghatározott módon szüntette meg;
8. a Kedvezményezett fizetésképtelenné válik, vagy annak veszélye fennáll;
9. a kérelemben, illetve a jelen szerződésben vállaltak részben, vagy egyáltalán nem kerülnek teljesítésre a Kedvezményezett részéről;
10. a Kedvezményezett részéről a foglalkoztatási kötelezettség legalább 90%-ban nem teljesül, a teljesítés arányában;
11. megállapítást nyer, hogy a támogatást nem a munkaerőigényre közvetített, vagy a jogszabályi követelményeknek meg nem felelő személy után igényelte;
12. a támogatási időszak alatt bekövetkező munkajogi jogutódlás esetén az új Kedvezményezett a foglalkoztatási kötelezettség teljesítését, ill. a hatósági szerződésből eredő kötelezettségek teljesítését nem vállalja;
13. a Kedvezményezett a bérköltségre felvett támogatás teljes összegét a közfoglalkoztatottnak bérként nem fizeti meg, valamint adófizetési kötelezettségének nem tesz eleget;
14. az előleggel a hatósági szerződésben szereplő időpontig nem számolt el, és az elszámolás határidejére vonatkozó módosítási kérelmét a kormányhivatal nem hagyta jóvá
15. megállapítást nyer, hogy a Kedvezményezett az álláskereső alkalmazását megelőzően benyújtott kérelmében, illetve annak mellékleteiben, továbbá a támogatás elszámolására vonatkozó bizonylataiban, az előbbi pontokban nem említett egyéb valótlan adatot szolgáltatott (vagy a valós tényeket elhallgatta), és a valós adatszolgáltatás esetén a támogatás nem lett volna megállapítható, illetve nem nyújtható;
16. a támogatás – jogszabályban meghatározott feltételek hiányában – nem lett volna megállapítható;
17. a Kedvezményezett a hatósági szerződésben foglaltak ellenőrzését lehetetlenné teszi, vagy nagymértékben akadályozza;
18. ha egyéb okból jogalap nélküli kifizetés történt, és a támogatás felvétele teljes egészében jogalap nélküli volt;
19. a támogatásból beszerzett nagy értékű tárgyi eszközöket és immateriális javakat a Támogató hozzájárulása nélkül, a támogatás nyújtásától számított 5 éven belül elidegeníti vagy megterheli.
20. megállapítást nyer, hogy az érintett személyeket az alkalmazásukat megelőző 3 hónapban bármilyen foglalkoztatásra irányuló jogviszonyban foglalkoztatta, függetlenül a jogviszony megszűnésének módjától és a munkakörtől.

2. A kormányhivatal a felvett támogatást az alábbiakban meghatározottak szerint az adott időszakra vonatkozóan arányosan vagy az adott időszakra vonatkozóan követeli vissza, a kötelezettségszegés időpontjától (de legkorábban a támogatás igénybevételének napjától) a visszakövetelésről rendelkező határozat meghozatalának napjáig a Ket. 132. § (2) és (3) bekezdése szerint kiszámított késedelmi pótlékkal növelt összegben különösen,

1. ha a Kedvezményezett olyan időtartamra igényelt és kapott támogatást, amelyre bér illetve szociális hozzájárulási adó fizetési kötelezettség nem terheli, vagy a támogatás egy részét nem fizeti meg a közfoglalkoztatottnak, vagy az engedélyezett mértéket meghaladóan történt a támogatás kifizetése, utalása;
2. ha a Kedvezményezett a megigényelt és kiutalt közvetlen költséget a tényleges foglalkoztatástól nagyobb mértékben igényelte meg és azzal nem számolt el, a kiutalt többlet-támogatást nem fizette vissza az utolsó elszámolási határidőig;
3. a Kedvezményezett olyan időtartamra igényelt és kapott támogatást, amely időtartam alatt az Mt. 53. § (más munkaadónál történő munkavégzés), vagy a 214. § (munkaerő-kölcsönzés) szerinti munkavégzés történt;
4. ha egyéb okból jogalap nélküli kifizetés (felvétel) történt, de a támogatás (kifizetése) felvétele nem teljes egészében jogalap nélküli.
5. Amennyiben megállapítást nyer, hogy a Kedvezményezett
* a felnőttképzési szerződéssel rendelkező közfoglalkoztatottak részére nem biztosította, illetve nem a felnőttképzési szerződés szerint biztosította a képzésben való részvételt, továbbá
* a jelen dokumentum II. 1. v) pontja vc) alpontjában foglalt kötelezettségének nem tett eleget,

a járási (fővárosi kerületi) hivatal megszünteti a támogatás folyósítását, és a már felvett támogatást részben vagy egészben, késedelmi pótlékkal növelt összegben visszaköveteli.[[2]](#footnote-2)

1. Amennyiben az IV. 1-2. pontok alapján meghatározott visszafizetési kötelezettségének a Kedvezményezett a visszakövetelésről rendelkező határozatban megjelölt határidőig nem tesz eleget, e határidő elmulasztásának napjától a befizetés napjáig a támogatás összegének alapul-vételétel kiszámított késedelmi pótlékot is köteles megfizetni.

.

1. Amennyiben a kedvezményezett a hatósági szerződés és annak mellékletei szerinti, teljes körű és naprakész személyi, valamint munkavégzésre vonatkozó és egyéb előírt nyilvántartási kötelezettségének nem tesz eleget, vagy a nyilvántartásokat valótlan adattartalommal, hiányosan, illetve nem az előírt módon vezeti, a támogatást a járási (fővárosi kerületi) hivatal részben vagy egészben visszakövetelheti. A visszakövetelés a kötelezettségszegés időpontjától a visszakövetelésről rendelkező határozat meghozatalának napjáig a Ket. 132. § (2) és (3) bekezdése szerint kiszámított késedelmi pótlékkal növelt összegben történik

4. Államháztartáson kívüli közfoglalkoztató esetében, amennyiben a Knyt. alapján a kérelem mellékletében tett nyilatkozata valótlan, a törvény szerinti érintettség, illetve összeférhetetlenség fennáll, a támogatás iránti kérelem érvénytelenségét és az ezen alapuló döntés, nevezetesen a támogatásról szóló hatósági szerződés semmisségét a Támogató határozatban megállapítja, a folyósított támogatást a közfoglalkoztató egy összegben, a folyósítás és a visszafizetés időpontja közötti időszakra eső, az adózás rendjéről szóló 2003. évi XCII. törvényben meghatározott késedelmi pótlékkal növelt összegben köteles visszatéríteni, feltéve, hogy a szerződés megkötése óta a kérelemben foglaltak még nem valósultak meg, illetve a döntéshozatal óta még nem telt el 6 hónap.

6. A kormányhivatal megszünteti a támogatás folyósítását különösen,

* a közfoglalkoztatási jogviszony megszűnése és a jogszabály (ill. hatósági szerződés) által nem tilalmazott megszüntetése esetében,
* ha a Kedvezményezett csődeljárás, felszámolási eljárás, végelszámolás vagy egyéb – a megszüntetésre irányuló, jogszabályban meghatározott – eljárás alatt áll.

A kormányhivatal megszüntetheti a támogatás folyósítását különösen, ha

* a Kedvezményezett adatszolgáltatási/bejelentési kötelezettségét határidőben nem teljesíti, avagy annak hiányosan tesz eleget,
* a Kedvezményezett a kormányhivatal ellenőrzését akadályozza,
* az előleg visszafizetési kötelezettségét nem, vagy hiányosan teljesíti.
1. Ha a kormányhivatal a hatósági szerződésben vállalt kötelezettségeit nem teljesíti, a Kedvezményezett a teljesítésre irányuló felhívása eredménytelensége esetén – a szerződésszegés tudomására jutásától számított harminc napon belül – a közigazgatási és munkaügyi bírósághoz fordulhat.
2. A szerződésben nem szabályozott feltételekre a 2011. évi CVI. törvény, a 375/2010. (XII. 31.) Korm. rendelet, valamint a 170/2011. (VIII. 24.) Korm. rendelet előírásai az irányadók. A kérelem, a kérelem mellékletei a szerződéskötés feltételeként meghatározott dokumentumok a Szerződés elválaszthatatlan részeit képezik.

**V. Egyéb feltételek, kötelezettségek, kikötések:**

1. Kedvezményezett tudomásul veszi, hogy
2. köteles a támogatások lebonyolításában részt vevő és a költségvetési támogatást ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni. Ha a kedvezményezett az ellenőrzés során felróható magatartásával az ellenőrző szerv munkáját ellehetetleníti, a Támogató a támogatói okiratot visszavonhatja, a támogatási szerződéstől elállhat. A támogatói okirat visszavonása, a támogatási szerződéstől való elállás esetén a Kedvezményezett az addig igénybe vett költségvetési támogatást köteles visszafizetni.
3. a számvitelről szóló 2000. évi C. törvény 169. § (1) bekezdése alapján a gazdálkodó az üzleti évről készített beszámolót, az üzleti jelentést, valamint az azokat alátámasztó leltárt, értékelést, főkönyvi kivonatot, továbbá a naplófőkönyvet vagy más, a törvény követelményeinek megfelelő nyilvántartást olvasható formában legalább 8 évig köteles megőrizni.
4. A Kedvezményezett tudomásul veszi, hogy a hatósági szerződés megkötése után a kormányhivatal ellenőrzéseket végezhet a vállalt kötelezettségek teljesítése érdekében. Az ellenőrzés kiterjed a támogatás jogszerűségére, a támogatott kérelemben tett nyilatkozatainak valóságtartalmára, a támogatás felhasználásának jogszerűségére. A Kedvezményezett az ellenőrzést köteles eltűrni. Az ellenőrzés a támogatás folyósításának kezdőnapjától a folyósítás befejezését követő 5 éven belül történhet. A Kedvezményezettnek az alapbizonylatokat a támogatás befejezését követően 8 évig meg kell őriznie.
5. Amennyiben a Kedvezményezettnél lezajlott bármely ellenőrzés mulasztást tár fel, a Kedvezményezett köteles vizsgálatot indítani a mulasztás körülményeinek feltárására. Amennyiben a vizsgálat megállapítja, hogy a fegyelmi eljárás megindításának körülménye fennáll, köteles azt megindítani.
1. E rendelkezést csak azokban a programokban kell alkalmazni, amelyekben a közfoglalkoztatott személyek a
GINOP-6.1.1-15-2015-00001 azonosítószámú, „Alacsony képzettségűek és közfoglalkoztatottak képzése” című projekt keretében képzésen vesznek részt. [↑](#footnote-ref-1)
2. E rendelkezést csak azokban a programokban kell alkalmazni, amelyekben a közfoglalkoztatott személyek a
GINOP-6.1.1-15-2015-00001 azonosítószámú, „Alacsony képzettségűek és közfoglalkoztatottak képzése” című projekt keretében képzésen vesznek részt. [↑](#footnote-ref-2)